94/96/EY: Komission päätös, tehty 3 päivänä helmikuuta 1994, neuvoston direktiivin 91/628/ETY 16 artiklan perusteella erityissäännösten antamisesta eläinten hyvinvoinnista kuljetuksen aikana tietyissä Kreikan osissa



Virallinen lehti nro L 050 , 22/02/1994 s. 0013 - 0014

Suomenk. erityispainos Alue 3 Nide 56 s. 0056

Ruotsink. erityispainos Alue 3 Nide 56 s. 0056



KOMISSION PÄÄTÖS, tehty 3 päivänä helmikuuta 1994, neuvoston direktiivin 91/628/ETY 16 artiklan perusteella erityissäännösten antamisesta eläinten hyvinvoinnista kuljetuksen aikana tietyissä Kreikan osissa (94/96/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19 päivänä marraskuuta 1991 annetun neuvoston direktiivin 91/628/ETY(1), sellaisena kuin se on muutettuna päätöksellä 92/438/ETY(2), ja erityisesti sen 16 artiklan, sekä katsoo, että direktiivissä 91/628/ETY vahvistetaan kaikkiin jäsenvaltioi-den sisäisiin sekä jäsenvaltioihin ja jäsenvaltioista tuleviin eläinten kuljetuksiin sovellettavat vaatimukset, erityiset luonnonolosuhteet ja erityisesti etäisyys maan alueen mannerosaan asettavat rajoituksia useille Kreikan alueen osille, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 91/628/ETY 5 artiklan 1 kohdan b alakohdassa, 2 kohdan b, c ja f alakohdassa sekä sen liitteen 3, 4, 18, 19, 20, 21, 22, 23, 25 ja 26 kohdassa mainittuja säännöksiä ei sovelleta mainitun direktiivin 1 artiklan 1 kohdan a alakohdassa tarkoitettuihin eläinten kuljetuksiin tämän direktiivin liitteessä mainituilla alueilla eikä näiden alueiden ja Kreikan alueen mannerosan väliseen kuljetukseen, siltä osin kuin 2 artiklan säännöksiä noudatetaan. 2 artikla Seuraavia säännöksiä sovelletaan 1 artiklassa tarkoitetuilla alueilla. 1) Kaikista eläinten kuljetuksista on ilmoitettava toimivaltaiselle eläinlääkintäviranomaiselle. Kuljetuk-sesta vastuussa olevan henkilön on toimitettava hänelle täydelliset tiedot, jotka koskevat: a) kuljetusvälinettä, b) kuljetettavien eläinten lajia ja lukumäärää, c) eläinten alkuperää ja omistajaa, d) lähtö- ja määräpaikkaa, e) lähtöpäivää ja -aikaa, ja f) reittiä, matkan pituudesta huolimatta. 2) Toimivaltaisen viranomaisen on toteutettava tarvittavat toimenpiteet eläinten lastaamiseksi kuljetusvälineeseen ja niiden purkamiseksi sieltä ja varmistettava, että: a) mukana olevat asiakirjat vastaavat vahvistettuja yhteisön ja kansallisia vaatimuksia, b) paikalla olevat välineet ovat sellaisia, että eläinten turvallisuus on taattu kuljetuksen aikana, ja c) eläimet ovat terveitä ennen kuljetusta. 3) Eläinten lastaus ja purkaminen on suoritettava asianmukaisilla välineillä siten, ettei siitä aiheudu terveydellistä vaaraa eläimille. 3 artikla Tämä päätös on osoitettu kaikille jäsenvaltioille. Tehty Brysselissä 3 päivänä helmikuuta 1994. Komission puolesta René STEICHEN Komission jäsen (1) EYVL N:o L 340, 11.12.1991, s. 17 (2) EYVL N:o L 243, 25.8.1992, s. 27 LIITE Helleenien tasavallan alueen osat, joihin voidaan soveltaa eläinten hyvinvointia kuljetuksen aikana koskevia erityissäännöksiä: 1) Dodekanesia 2) Zakynthos 3) Herakleion 4) Korfu 5) Kefallenia 6) Kykladit 7) Lesbos 8) Lasithion 9) Leukas 10) Rethymnon 11) Samos 12) Khios 13) Khania 14) Evrosin, Evvoian, Kavalan, Magnisian ja Pireusin prefektuurien saarialueet.